11. Festival innovativnosti – FestINNO se seli na splet!

Koper, maj 2020 – Festival inovativnosti, ki se je zadnjih 10 let odvijal na UP Fakulteti za management v Kopru, se v svoji 11. ponovitvi zaradi aktualnih razmer povezanih s širjenjem COVID-19 v celoti seli na splet. Dogodek, ki v čezmejnem prostoru združuje podjetnike, študente, predavatelje, raziskovalce in ostalo javnost, bo letos z več kot 20-imi predavanji, delavnicami, okroglimi mizami in ostalimi vsebinami popestril znanje še večjemu številu uporabnikov.

Festinnoje regijska čezmejna platforma za predstavitev, povezovanje in snovanje širših podjetniških aktivnosti, stičišče povezovanja akademske sfere, gospodarstva, zainteresirane javnosti ter načrtovalcev politik podpore podjetništva. Organizira jo Fakulteta za management Univerze na Primorskem v sodelovanju z ostalimi partnerji projekta [NUVOLAK2](http://www.fm-kp.si/raziskovalni-programi-in-projekti/nuvolak2).

**Že 11. festival festINNO bo 26. maja 2020 v celoti potekal preko spletne platforme Zoom.** Udeleženci bodo v sklopu delavnic, okroglih miz, predavanj, razprav in predstavitev prisluhnili domačim in tujim predavateljem, izkušenim podjetnikom, kreativnim študentom in drugim gostom.

V programu bo poudarek na sodobnih temah in izzivih, povezanih s podjetništvom: 3D-tisk, prodaja na Amazonu, Erasmus programi za podjetnike, blagovne znamke, startup ekosistemi, mladi v podjetjih, digitalni marketing, od ideje do produkta in mnogo več. **V okviru dogodka pa se bo odvil tudi zaključni dogodek INNOchallenge čezmejnega natečaja za najbolj inovativne poslovne ideje študentov, ki so jih ti razvijali v tekočem študijskem letu.**

Podrobnejši seznam delavnic je objavljen na spletni strain festivala – [www.inno.si/festinno](http://www.inno.si/festinno). Za prisotnost na posameznih delavnicah je potrebna predhodna prijava.

Utrinke z lanskega dogodka si lahko ogledate [TUKAJ](https://www.youtube.com/watch?v=wrZbdK_4bPQ&t).

Za vsa dodatna vprašanja in dogovore za gostovanja ali izjave smo vam na voljo:

Prof. dr. Mitja Ruzzier: mitja.ruzzier@fm-kp.si

## Urnik predavanj

9:00 – 10:00 3D tisk

9:00 – 10:00 Od 0 do 10.000$ prodaje na mesec na Amazonu!

9:00 – 10:00 Erazmus za mlade podjetnike

9:00 – 10:00 INNOtalks: Agrofood business organization dopo Covid-19: Trieste Green

9:00 – 10:00 INNOtalks: Timini – Zgodba o podjetniških začetkih mladega para

10:15 – 11:45 Uresniči svoje sanje; e-delavnica

10:15 – 11:45 Okrogla miza o podjetništvu

10:15 – 11:45 Workshop interattivo con le imprese dell’agroalimentare

10:15 – 11:45 Blagovne znamke: dobro uvajanje in upravljanje kot konkurenčna prednost, delavnica

10:45 – 11:45 Innotalks: Great changes in the startup ecosystem

12:00 – 13:30 Študentje in mladi diplomanti v podjetjih – breme ali dodana vrednost? (spletna diskusija)

12:00 – 13:30 Učinkoviti digitalni marketing Webinar

12:00 – 13:30 The importance of business support organisations in crisis situations

12:00 – 13:30 Od ideje do produkta

12:00 – 12:45 INNOtalk: Isonlab srl – le nuove frontier dell’intelligenza artificiale

12:00 – 13:30 INNOtalk: modeFinance

13:30 – 14:30 INNOchallenge – Natečaj za najbolj inovativne poslovne ideje študentov